28-jarige man vermisMichael Walter Clarke. Foto’s: Facebook Michael Walter Clarke (28) van Kaapstad word sedert Saterdag vermis nadat hy by ŉ familielid in Brooklyn, Pretoria, gaan kuier het. Volgens Missing Children SA is Clarke die laaste keer gesien toe hy buite sy neef se huis in Williamstraat, Brooklyn, ŉ sigaret gaan rook het. Sy selfoon, sleutels, beursie en ander persoonlike items is in die huis agter gelaat. Hy het ŉ T-hemp, kortbroek en insteekplakkies aangehad. Clarke het kort bruin hare, bruin oë, is 1,7m lank en weeg 75kg. Hy het tatoeëermerke op beide sy bo-arms. Die woord “Marley” is op sy een kuit getatoeëer. Mense met inligting oor waar Clarke hom bevind, kan die Brooklyn-polisie by 012 366 1700 kontak.